నేటి నుంచి ఓపెన్‌ క్లబ్‌ లీగ్‌
బాస్కెట్‌ బాల్‌ ఛాంపియన్‌షిప్‌
హైదరాబాద్‌ : హైదరాబాద్‌ జిల్లా బాస్కెట్‌ బాల్‌ సంఘం అధ్వర్యంలో నేటి నుంచి ఓపెన్‌ క్లబ్స్‌లీగ్‌ ఛాంపియన్‌షిప్‌ను నిర్వహిస్తున్నట్లు హైదరాబాద్‌ జిల్లా బాస్కెట్‌ బాల్‌ సంఘం అధ్యక్షుడు అర్‌. శ్రీధర్‌రెడ్డి, తెలిపారు. గురువారం నాడు నగరంలో జరిగిన ఓ కార్యక్రమంలో అయన మాట్లాడుతూ తెలంగాణ రాష్ట్రం ఏర్పడిన తరువాత మొట్ట మొదటి సారిగా బారీ స్థాయిలో ఈ లీగ్‌ ఛాంపియన్‌షిప్‌ను సికింద్రాబాద్‌ వైఎంసిఏ క్రీడా మైదానంలో నిర్వహిస్తున్నట్లు అయన చెప్పారు. హైదరాబాద్‌ బాస్కెట్‌ బాల్‌ సంఘం ప్రత్యేక చొరవతో ఈ పోటీలను నిర్వహిస్తున్నట్లు అన్నారు. ప్రతిభ ఉన్న బాస్కెట్‌ బాల్‌ క్రీడా కారులను ఈ ఛాంపియనషిప్‌లో గుర్తించి వారికి రాబోయే రోజులలో మంచి శిక్షణ ఇస్తామని అయన అన్నారు. హైదరాబాద్‌లోని వివిధ క్లబ్బులకు చెందిన బాస్కెట్‌బాల్‌ క్రీడాకారులు ఈ పోటీలలో పాల్గొంటున్నారని  అయన అన్నారు. బాస్కెట్‌ బాల్‌ క్రీడలో మంచి ప్రతిభ ఉన్న వారికి మంచి అవకాశమని అయన అన్నారు. నగరంలో  ఎంతో మంది జాతీయ, అంతర్జాతీయ బాస్కెట్‌ బాల్‌ క్రీడా కారులు ఉన్నారని, వారిస్పూర్తితో ఈ లీగ్‌ చాంపియన్‌షిప్‌ను నిర్వహిస్తున్నట్లు చెప్పారు. ఈ లీగ్‌ చాంపియన్‌షిప్‌లో సుమారు 40 క్లబ్బులకు చెందిన 500కు పై బాస్కెట్‌ బాల్‌ క్రీడాకారులు ఇందులో పోటీ పడనున్నారని అయన చెప్పారు.
జిల్లా బాస్కెట్‌బాల్‌ సంఘం ప్రధాన కార్యదర్శి నూర్‌మన్‌ ఐషాక్‌ మాట్లాడుతూ త్వరలో భారత బాస్కెట్‌ బాల్‌ సౌజన్యంతో అంతర్జాతీయ బాస్కెట్‌ బాల్‌ పోటీలను నగరంలో నిర్వహించేందుకు ప్రయత్నాలు చేస్తున్నట్లు చెప్పారు. గచ్చిబౌలి స్టేడియంలో ప్రపంచ బాస్కెట్‌ బాల్‌ పోటీలు నిర్వహిచేందుకు అన్ని సౌకర్యాలు ఉన్నాయని అయన చెప్పారు.  గచ్చిబౌలి ఇండోర్‌ స్టేడియంలో 3  వేల మంది ప్రేక్షకులు చూసేతందుకు వీలుందన్నారు. దీనికి సంబంధించిన విషయాన్ని ఇప్పటికే తెలంగాణ క్రీడల ముఖ్య కార్యదర్శి బి.వెంకటేశంకు, శాట్స్‌విసిఎండి ఏ.దినకర్‌బాబు దృష్టికి తీసుకెళ్లడ జరిగిందని చెప్పారు. వారు దీనికి సానుకూలంగా స్పందించారని అయన చెప్పారు. తెలంగాణ శాట్స్‌లో బాస్కెట్‌బాల్‌ కోచ్‌లు తక్కువగా ఉండడం వలన చాలా ఇబ్బందులు పడుతన్నామి చెప్పారు. ఎల్బీస్టేడయంలో గతంలో బాస్కెట్‌ బాల్‌  కీడా మైదానం ఉండేది. 2002 సంవత్సరంలో జరిగిన జాతీయ క్రీడలో ఈ బాస్కెట్‌ బాల్‌ క్రీడామైదాన్ని తొలగించారని చెప్పారు.
ఎల్బీ ప్రధాన స్టేడియంలో ఒకప్పుడు బాస్కెట్‌ బాల్‌ క్రీడలో  ఎందరో జాతీయ, అంతర్జాతీ క్రీడాకారులు అందించిన ఘనత ఈ ఎల్బీస్టేడియంకే దక్కుతుందని చెప్పారు. అప్పుడు అడిన బాస్కెట్‌ బాల్‌  క్రీడాకారులు మంచి హోదాలో ఉన్నారని చెప్పారు. వెంటనే ఎల్బీ స్టేడియంలో మల్లీ బాస్కెట్‌ బాల్‌ కోర్టును పునప్రారంభించాలని దినకర్‌బాబును కోరినట్లు చెప్పారు. ఈ కార్యక్రమంలో జిల్లా బాస్కెట్‌ బాల్‌ కోశాధికారి ఎం.సోల్‌మన్‌ ప్రేమ్‌కుమార్‌, ఉపాధ్యక్షుడు నాగ భూషణం తదతరులు పాల్గొన్నారు. ఈ లీగ్‌ చాంపియన్‌షిప్‌లో ఎనిమిది గ్రూపులుగా విభజించడం జరిగిందన్నారు.